เงินบาทเปิดตลาด 32.25/26
ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 32.25/26 ทรงตัวเนื่องจากไม่มีปัจจัยใหม่
29 ก.ค. 2553

ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 32.25/26 ทรงตัวเนื่องจากไม่มีปัจจัยใหม่
นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดช่วงเช้าวันนี้อยู่ที่ระดับ 32.25/26 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ เนื่องจากยังไม่มีปัจจัยใหม่ที่ส่งผลกระทบต่อตลาด
"(เงินบาท)ทรงตัวค่อนข้างนิ่ง วันนี้น่าจะเคลื่อนไหวในกรอบแคบๆ" นักบริหารเงิน กล่าว
โดยวันนี้ตลาดจับตาดูตัวเลขจีดีพีไตรมาสสองของสหรัฐว่าจะออกมาในทิศทางใด ขณะที่ค่าเงินสกุลหลักต่างประเทศยังคงอยู่ที่เดิมไม่ขยับตัวไปไหน
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 87.29/30 เยน/ดอลลาร์ ปรับตัวแข็งค่าจากระดับ 87.75/80 เยน/ดอลลาร์ ส่วนเงินยูโรอยู่ที่ระดับ 1.2991/2993 ดอลลาร์/ยูโร ปรับตัวอ่อนค่าจากระดับ 1.3000/3005 ดอลลาร์/ยูโร 
นักบริหารเงิน ประเมินกรอบการเคลื่อนไหวของเงินบาทวันนี้น่าจะอยู่ระหว่าง 32.25-32.30 บาท/ดอลลาร์